**VĀNES PAMATSKOLA**

Izglītības iestādes reģistrācijas Nr. 4312903111

Nodokļu maksātāja reģistrācijas Nr. 90000050975

“Prātnieki”, Vāne, Vānes pagasts, Tukuma novads, LV-3131

Tālrunis 63155148, mobilais tālrunis 29275398

www.tukums.lv; www.vanespsk.lv e-pasts: vanespsk@inbox.lv

|  |
| --- |
|  |

**APSTIPRINĀTA**

ar Vānes pamatskolas direktora

rīkojumu VPS/1-10/21/1 no 25.08.2021.

**KĀRTĪBA, KĀDĀ TIEK ORGANIZĒTS DARBS VĀNES PAMATSKOLĀ, IEVĒROJOT EPIDEMIOLOĢISKĀS DROŠĪBAS PASĀKUMUS COVID – 19 LAIKĀ.**

Izdota saskaņā ar MK noteikumiem Nr. 360 (09.06.2020.) “Epidemioloģiskās drošības pasākumi Covid-19 infekcijas izplatības ierobežošanai”

**I. Vispārīgie noteikumi.**

1. Kārtība nosaka pasākumu kopumu, kas ietver Vānes pamatskolā (turpmāk - Skola) 09.06.2020. MK noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” noteiktos pamatprincipus attiecībā uz mācību un audzināšanas darba organizāciju, informēšanu Covid – 19 saslimšanas gadījumā, savstarpējās komunikācijas, distancēšanās un higiēnas ievērošanu, Skolas izglītojamo un darbinieku veselības stāvokļa uzraudzību.

2. Ar direktora rīkojumu Skolā tiek norīkotas atbildīgās personas, kuras koordinē noteiktās kārtības ieviešanu un uzraudzību:

2.1.higiēnas, distancēšanās un personu veselības stāvokļa uzraudzība – skolas saimniecības vadītājs;

2.2.mācību, audzināšanas un interešu izglītības darba organizācija – direktora vietniece izglītības jomā.

3. Kārtība ir saistoša Skolas izglītojamiem, darbiniekiem un izglītojamo

likumiskajiem pārstāvjiem.

**II. Mācību darba organizācija.**

4. Pirms 2021./2022. mācību gada sākuma izglītojamie pamatizglītības izglītības pakāpē no 2021. gada 23. augusta līdz 2021. gada 30. augustam ierodas Skolā un veic Covid-19 testu, kuru turpmāk atkārtoti veic atbilstoši Slimību profilakses un kontroles centra tīmekļvietnē publicētajam algoritmam. Covid-19 testu neveic izglītojamie ar sadarbspējīgu vakcinācijas vai pārslimošanas sertifikātu.

5. Izglītojamie, kuri no 2021. gada 23. augusta līdz 2021. gada 30. augustam ir patstāvīgi veikuši Covid-19 testu un tas ir negatīvs, ir tiesīgi piedalīties izglītības procesā ar 2021. gada 1. septembri, uzrādot apliecinājumu (papīra vai digitālā formā) atbildīgajai personai. Izglītojamā turpmākā dalība izglītības procesā notiek, veicot testēšanu atbilstoši Slimību profilakses un kontroles centra tīmekļvietnē publicētajam algoritmam.

6. Skola organizē pedagogu un darbinieku testēšanu atbilstoši Slimību profilakses un kontroles centra tīmekļvietnē publicētajam algoritmam. Covid-19 testu neveic pedagogi un darbinieki ar sadarbspējīgu vakcinācijas vai pārslimošanas sertifikātu.

7. Skola izglītojamo (izņemot pirmsskolas izglītības pakāpē) un darbinieku testēšanu organizē sadarbībā ar laboratoriju, kura veic Covid-19 testus. Skolai ir tiesības nodot izglītojamo datus (vārds, uzvārds, personas kods, dzimums, deklarētās, reģistrētās vai personas norādītās dzīvesvietas adrese, kontaktinformācija - tālruņa numurs, elektroniskā pasta adrese, ja tāda ir, pilsonības valsts, dzimšanas datums, klase) un pilngadīga vai nepilngadīga izglītojamā likumiskā pārstāvja elektroniskā pasta adresi attiecīgajai laboratorijai. Laboratorija testēšanas rezultātu ievada e-veselības sistēmā un nosūta pilngadīgam izglītojamam vai nepilngadīga izglītojamā likumiskajam pārstāvim uz viņa norādīto elektroniskā pasta adresi. Skolai ir tiesības nodot laboratorijām darbinieku datus (vārds. uzvārds, personas kods, dzimums, deklarētās, reģistrētās vai personas norādītās dzīvesvietas adrese, kontaktinformācija - tālruņa numurs, elektroniskā pasta adrese, ja tāda ir, pilsonības valsts, dzimšanas datums, izglītības iestādes nosaukums). Ja darbinieki un izglītojamie pamatizglītības pakāpē atgriežas Skolā pēc prombūtnes vai neiekļaujas Skolas testēšanas grafikā, viņi ne vēlāk kā 48 stundu laikā pirms ierašanās Skolā Covid-19 testu veic patstāvīgi laboratorijā, kura sadarbojas ar Skolu un kurai ir nodoti izglītojamā un darbinieka dati. Pozitīva Covid-19 testa gadījumā laboratorija par to informē Skolu.

8. Skolā mācības notiek klātienē. Izglītības procesa ietvaros un ārpus tā iekštelpās lieto mutes un deguna aizsegu, izņemot:

8.1.pedagogus un darbiniekus ar sadarbspējīgu vakcinācijas vai pārslimošanas sertifikātu;

8.2. izglītojamos ar sadarbspējīgu vakcinācijas vai pārslimošanas sertifikātu;

8.3. 1.-3. klases izglītojamos izglītības procesā mācību telpā;

8.4. sporta stundās fizisko aktivitāšu laikā. 9. Personas, kurām ir sadarbspējīgs pārslimošanas sertifikāts, kas apliecina, ka

persona ir pārslimojusi Covid-19 infekciju, vai sadarbspējīgs vakcinācijas sertifikāts, kas apliecina, ka persona ir vakcinēta pret Covid-19 infekciju un var darba telpā strādāt, nelietojot mutes un deguna aizsegus un neievērojot divu metru distanci. Uzturoties koplietošanas telpās, kā arī ja telpā atrodas personas, par kurām nav informācijas, ka tās ir vakcinētas pret Covid-19 infekciju, tiek ievērota divu metru distance un lietoti mutes un deguna aizsegi.

Skolā ir atļauts uzturēties arī personām ar apliecinājumu papīra vai digitālā formā par negatīvu Covid-19 testa rezultātu, kuru uzrāda par izglītības procesa īstenošanu atbildīgajai personai

10. Mācību procesa modelis var tikt mainīts, izvērtējot epidemioloģisko stāvokli Skolā, pašvaldībā, valstī, organizējot mācības klātienē vai attālināti.

11. Viena klase, grupa tiek uzskatīta par noslēgtu kopu.

12. Mācību process tiek organizēts vienas klases/ grupas skolēniem mācoties mācību

priekšmetu kabinetos. Skolotājs starpbrīžos dezinficē darba virsmas.

13. Sporta stundas pēc iespējas tiek plānotas ārpus Skolas telpām Skolas teritorijā,

izmantojot sporta inventāru un mācību līdzekļus.Sporta stundās Skolas telpās vienai personai ir nodrošināti ne mazāk kā 25 m2  no nodarbības norises telpas platības.

14. Attālinātā mācību laikā izglītojamie veic skolotāja noteikto patstāvīgo darbu

mājās

vai piedalās tiešsaistes stundās, izmantojot Skolas Zoom platformu.

15. Izglītojamiem ir pienākums pilnā apmērā iesaistīties gan klātienes, gan attālinātajā

mācību procesā.

16. Izglītojamo likumiskajiem pārstāvjiem vai izglītojamam ir pienākums

nekavējoties ziņot mācību priekšmeta skolotājam par problēmām, veicot attālināto

mācību darbu, lai Skola savlaicīgi sniegtu nepieciešamo atbalstu kvalitatīva

mācību procesa nodrošināšanai.

17. Mācību procesā tiek nodrošināta mācību satura apguve atbilstoši mācību

priekšmetu standartiem, Skolā licencētajām un akreditētajām izglītības

programmām.

18. Mācību sasniegumu vērtēšana klātienē un attālinātajā mācību procesā notiek

atbilstoši Skolas apstiprinātajai vērtēšanas kārtībai.

19. Starp mācību stundām paredzēti 10 minūšu pārtraukumi.

20. Lai mazinātu klašu plūsmu pārklāšanos, mācību priekšmeta skolotājs vai cita

atbildīgā persona var organizēt pārtraukumu arī citā laikā, ievērojot mācību

stundai paredzēto darba kopējo laiku – 40 minūtes un pārtraukumu starp mācību

stundām.

21. Pārtraukumos katrai klasei noteiktajā gaitenī tiek atļauts atrasties tikai ar mācību

priekšmeta vai cita atbildīga skolotāja atļauju un uzraudzību.

22. Skolotāji mācību stundu laikā vai pārtraukumos iespēju robežās nodrošina

izglītojamiem dinamiskās pauzes.

23. No mācībām brīvajās stundās izglītojamie uzturas klases vai citā norādītā telpā. 24. Nepieciešamības gadījumā izglītojamie no vienas klases telpas uz otru, kā arī uz

sporta zāli, , garderobēm, ēdnīcu pārvietojas organizēti visa klase kopā.

25. No pirmās līdz ceturtās klases izglītojamos pavada klases audzinātājs vai mācību

priekšmeta skolotājs.

26. Nepieciešamības gadījumā izglītojamie uz nākamās stundas klases telpu dodas ne

ātrāk par 5 minūtēm līdz stundas sākumam. Līdz tam izglītojamie uzturas

iepriekšējās mācību stundas klases telpā.

27.Izglītojamo ierašanās skolā tiek noteikta ne ātrāk kā 30 minūtes pirms mācību vai

interešu izglītības nodarbību sākuma laika.

28.Pēc ierašanās skolā izglītojamais dodas uz garderobi. No garderobes izglītojamais

nekavējoties dodas uz mācību stundu sarakstā norādīto mācību telpu, neuzturoties

Skolas koplietošanas telpās.

29. Mācību stundu laikā un pārtraukumos starp mācību stundām izglītojamie Skolas

garderobē netiek ielaisti.

30. Pēc mācību stundām vai interešu izglītības nodarbībām izglītojamie pamet skolas

telpas.

31. Skolas ēkas ārdurvis mācību procesa laikā no pulksten 9:00 līdz 15:50 ir slēgtas. 32. Mācību procesa laikā izglītojamo iziešana no skolas ēkas tiek organizēta tikai

atbildīgā skolotāja uzraudzībā.

33. Citos gadījumos izglītojamā iziešanu no skolas ēkas nodrošina, ja:

32.1. ir beigušās mācību stundas;

32.2. ar klases audzinātāja vai citas atbildīgās personas izziņu, to uzrādot ēkas

dežurantam.

34. Pagarinātās dienas grupas no pirmās līdz ceturtajai klasei notiek saskaņā ar

pagarinātās dienas grupas darba grafiku.

35. Nepieciešamības gadījumā Skola izstrādā un īsteno individuāli pielāgotu mācību

plānu, nodrošinot atgriezenisko saiti izglītojamiem, kas saskaņā ar valsts

noteiktajām nostādnēm atrodas pašizolācijā vai mājas karantīnā un kuriem ir

iespējams mācīties attālināti.

**III. Audzināšanas darba organizācija.**

36. Organizējot Skolā ārpusstundu nodarbības, tai skaitā izglītojamo interešu

izglītības pulciņus:

36.1. tiek nodrošināta distancēšanās viena interešu izglītības pulciņa ietvaros,

ievērojot interešu izglītības pulciņa darba organizācijas nosacījumus.

36.2. izglītojamie līdz interešu izglītības pulciņa sākumam, uzturas savas klases

kabinetā. Uz interešu izglītības nodarbību dodas 5 minūtes pirms tās

sākuma.

36.3. interešu izglītības satura īstenošana tiek plānota, paredzot iespēju to īstenot

kā attālināto interešu izglītības mācību procesu, atbilstoši MK

izstrādātajiem noteikumiem un vadlīnijām.

36.4. organizējot ārpus mācību pasākumus, izvērtējot riskus, priekšroka tiek dota

ārpusstundu pasākumiem, kuros:

36.4.1. piedalās viena klase vai grupa;

36.4.2. pasākumiem ārpus telpām;

36.5. mācību ekskursijas sadarbībā ar uzņēmumu, muzeju, izstāžu organizētājiem

u.c., tiek plānotas, nodrošinot apmeklētāju plūsmu nepārklāšanos.

37. Klašu audzinātāji klašu stundās izglītojamos iepazīstina ar šo kārtību, ko

izglītojamais apstiprina ar savu personisko parakstu instruktāžu žurnālā. Klases

audzinātājs ir atbildīgs par kārtības ievērošanu.

38. Klašu audzinātāji klašu audzināšanas stundās iekļauj jautājumus par:

37.1. pareizu higiēnu;

37.2. distancēšanos;

37.3. veselības stāvokļa uzraudzību;

37.4. informēšanu un komunikāciju;

39. Klašu audzinātāji 31. punktā ietverto informāciju iekļauj audzināšanas darba plānā

un veic izglītojamo instruktāžu.

40. Klašu audzinātāji sadarbojas ar izglītojamo likumiskajiem pārstāvjiem

epidemioloģisko drošības pasākumu ievērošanas uzraudzībā, tai skaitā par

regulāru izglītojamo likumisko pārstāvju informēšanu par mācību un audzināšanas

procesa organizēšanu skolā.

41. Mācību priekšmetu pedagogi pārliecinās par tehnisko resursu pieejamību un

piekļuvi internetam izglītojamiem. Ja izglītojamam ir nepieciešams nodrošināt

attālinātu mācību procesu, tiek organizēta nepieciešamo tehnisko līdzekļu

piesaiste.

**IV. Izglītojamo ēdināšanas nodrošināšana.**

42. Izglītojamo ēdināšana tiek organizēta, ievērojot Covid – 19 infekcijas izplatības

ierobežojošus pasākumus.

43. Izglītojamo ēdināšana tiek nodrošināta pusdienu starpbrīdī (30 minūtes), ievērojot

šādu kārtību:

43.1. pirmo līdz sesto klašu izglītojamie uz Skolas ēdnīcu dodas dalījumā pa

klasēm dežūrējošā skolotāja pavadībā, ievērojot apstiprināto ēdināšanas

nodrošināšanas laika grafiku,

43.2. septīto līdz devīto klašu izglītojamie uz un no Skolas ēdnīcas dodas

patstāvīgi kā viena grupa, ievērojot izstrādāto Skolas ēdināšanas laika

grafiku un divu metru distancēšanos starp klasēm.

44. Kārtības noteikumi ēdināšanas laikā:

44.1. izglītojamie nomazgā rokas pirms došanās uz ēdamzāli;

44.2. dodoties uz ēdnīcu, izglītojamie izvairās no pieskaršanās kāpņu margām,

sienām;

44.3. katra izglītojamo klasei/grupai ēdināšana tiek nodrošināta pie klasei norādītā

galda;

44.4. pirmajām līdz sestajām klašu grupām ēdināšana tiek organizēta pie iepriekš sešiem saklātiem galdiem, uz kuriem ir izvietotas ēdienu porcijas;

44.5. katra klase ēdnīcā uzturas ne ilgāk par 15 minūtēm.

44.6. skolas ēdnīcā starp klasēm tiek nodrošināta divu metru distancēšanās starp

divu klašu / grupu ēdināšanai paredzēto galdu.

45. Ēdināšanas pakalpojuma sniedzēji rūpējas par sanitāro un higiēnas normu

ievērošanu atbilstoši tiesību aktos noteiktajai kārtībai.

46. Izglītojamie, kuri neizmanto Skolas ēdināšanas pakalpojumu, ēdināšanai

paredzētajā starpbrīdī atrodas norādītajā klases telpā.

**V.Izglītojamo pārvadājumu nodrošināšana.**

47. Izglītojamo pārvadājumus uz un no Skolas nodrošina Kandavas novada

pašvaldības auto transports un SIA ,Tukuma auto”, kuri kursē pēc iepriekš

apstiprināta laika grafika.

48. Auto transportā izglītojamiem ieteicams lietot aizsargmaskas. Izglītojamo

likumiskajiem pārstāvjiem ieteicams nodrošināt daudzreiz lietojamās

aizsargmaskas iegādi savam bērnam.

49. Aizsargmasku ieteicams lietot autobusu pieturā, gaidot autobusu, ceļā no autobusa

uz garderobi, no garderobes uz autobusu un Skolas garderobes telpā.

50. Iespēju robežās izglītojamo likumiskie pārstāvji tiek aicināti nodrošināt bērnu

nokļūšanu uz Skolu un mājup ar personīgo auto transportu.

**VI. Veselības uzraudzība un izolācijas nosacījumi.**

51. Izglītojamā likumiskajiem pārstāvjiem katru rītu ir jānovērtē sava bērna veselības

stāvoklis.

52. Pirms ierašanās Skolā, tai skaitā darba dienas ietvaros, savs veselības stāvoklis ir

jānovērtē Skolas darbiniekiem.

53. Skolā netiek pieļauta personu ar elpceļu infekcijas slimību pazīmēm klātbūtne.

54. Katru rītu izglītojamam, ierodoties Skolā, Skolas atbildīgās personas veic

izglītojamo veselības stāvokļa novērtējumu, mērot ķermeņa temperatūru

(mērīšanai tiek izmantots distances termometrs).

55. Ja izglītojamajam atrodoties Skolā, tiek konstatētas akūtas elpceļu infekcijas

slimības pazīmes (drudzis, klepus, elpas trūkums, paaugstināta ķermeņa

temperatūra), Skolas atbildīgā persona:

55.1. izolē izglītojamo atsevišķā telpā, un, ja nepieciešams, atbilstoši izglītojamā

vecumam nodrošina pieaugušā klātbūtni. Lai novērstu darbinieka inficēšanās

risku, izglītojamais un darbinieks lieto sejas medicīniskās aizsargmaskas;

55.2. informē Skolas direktoru.

56.. Skolas direktors:

51.1. informē Skolas dibinātāja atbildīgo personu;

51.2. sazinās ar izglītojamā likumiskajiem pārstāvjiem, kas nekavējoties ierodas

pēc izglītojamā. Likumiskie pārstāvji telefoniski sazinās ar savu ģimenes

ārstu.

57. Izglītojamais pēc atbilstošas ārstēšanās var atgriezties Skolā saskaņā ar ārstējošā

ārsta norādījumiem un, uzrādot ārsta izziņu ar atļauju apmeklēt izglītības iestādi. 58. Izglītojamo likumiskajiem pārstāvjiem ir pienākums ievērot pašizolācijas, mājas

karantīnas un izolācijas nosacījumus saskaņā ar MK noteikumiem Nr. 360.

59. Izglītojamo likumiskajiem pārstāvjiem ir pienākums informēt Skolu (klases

audzinātāju) par izglītojamā prombūtnes iemeslu.

60. Izglītojamā likumiskie pārstāvji nekavējoties informē Skolas atbildīgo personu ja

izglītojamam konstatēta Covid-19 infekcija.

61. Ja izglītojamam vai darbiniekam Skolā tiek konstatēti nopietni veselības

traucējumi, tiek izsaukts Neatliekamās medicīniskās palīdzības dienests.

62. Ja akūtas elpceļu infekcijas pazīmes konstatētas diviem vai vairāk izglītojamiem

un ir radušās aizdomas par grupveida saslimšanu, Skola rīkojas atbilstoši

infekcijas slimību ierobežošanas kārtībai, izolē izglītojamos, nodrošinot pieaugušā

klātbūtni, lieto sejas maskas un mutes/deguna aizsegus, sazinās ar izglītojamā

likumiskajiem pārstāvjiem un nodrošina informācijas sniegšanu telefoniski

Slimību profilakses un kontroles centra (turpmāk – SPKC) attiecīgās reģionālās

nodaļas epidemiologam.

63. Ja izglītojamajam vai Skolas darbiniekam tiek konstatēta Covid-19 infekcija, un

šis gadījums ir epidemioloģiski saistīts ar Skolu, SPKC epidemiologi nosaka

īpašus pretepidēmijas pasākumus atbilstoši konkrētajai situācijai un sniedz

individuālas rekomendācijas Skolas vadībai, iesaistītajām personām, kā arī lemj

par karantīnas noteikšanas nepieciešamību atsevišķai klasei vai iestādei.

64. Skola iesaka personām, kuras pieder Covid-19 infekcijas riska grupai – seniori un

cilvēki ar hroniskām slimībām, īpašus piesardzības pasākumus: sekot savam

veselības stāvoklim, ārstēt hronisko slimību, lai novērstu slimības saasinājumus,

ievērot profilakses pasākumus, nedoties uz Skolu ar slimības pazīmēm.

65. Ja Skolā vai sabiedrībā ir palielinājies inficēšanās risks ar Covid-19 infekciju, tiek

apsvērta iespēja izmantot medicīniskās sejas maskas izglītojamiem un

darbiniekiem.

66. Ja Skolā palielinās Covid-19 inficēšanās risks, iespēju robežās personām, kam ir

paaugstināts Covid-19 infekcijas risks, tiek mazināts klātienes darba laiks Skolā

(strādā/mācās attālināti) un noteiktās situācijās lieto sejas masku/deguna un mutes

aizsegu (elpceļu infekcijas simptomu gadījumā, neparedzamos apstākļos, kad nav

iespējams strikti ievērot distancēšanās nosacījumus).

**VII. Higiēnas nodrošināšana.**

67. Skolā tiek noteiktas epidemioloģiskās drošības prasības Covid -19 laikā.

68. Ienākot Skolas telpās izglītojamiem un Skolas darbiniekiem nodrošināt

bezkontakta dezinfekcijas iekārtas izmantošanu.

69. Katrā Skolas ēkas stāvā tiek nodrošināta dienas apkopēju dežūras visā mācību

darba laikā, kuras pienākumos pēc apstiprināta darba grafika ir:

69.1. veikt koplietošanas telpu uzkopšanu pēc izstrādātā telpu uzkopšanas grafika;

69.2. veikt koplietošanas virsmu (durvju rokturu, galda virsmu, tualetes virsmu,

ūdens krānu, skārienjūtīgo ierīču) dezinfekciju;

69.3. nodrošināt gaiteņu vēdināšanu katras mācību stundas laikā ne mazāk par 10

minūtēm.

70.Skolas iekštelpās, tiek nodrošināta atbilstoša ventilācija, lai nepieļautu CO2 koncentrāciju gaisā virs 1000 ppm;

71. Skolas telpās izglītojamiem un darbiniekiem nodrošināt roku mazgāšanu ar ūdeni

un ziepēm. Sanitārajās telpās nodrošināt vienreiz lietojamos dvieļus. Klašu grupu/

telpās nodrošināt dezinfekcijas līdzekļus.

72. Skolā tiek nodrošināta mācību kabinetu atslēgšana no pulksten 8:30 priekš

izglītojamiem, kuri ieradušies Skolā. Atbildīgais par mācību klases telpas

atslēgšanu ir norīkotā atbildīgā persona par klases telpu, ēkas dežurants vai cita

norīkota atbildīgā persona.

73. Katrā klašu telpā, un pie ēkas ārdurvīm tiek nodrošināta roku dezinfekcijas

līdzekļa pieejamība.

74. Pie skolas ēkas dežuranta tiek uzglabātas vienreizējās medicīniskās aizsargmaskas

neparedzētiem apstākļiem.

75. Skolas gaiteņos un koplietošanas telpās tiek izvietota informācija ar

atgādinājumiem par higiēnas normu ievērošanu.

76. Visās klašu grupās Skolas iekštelpās **obligāti** tiek lietoti maiņas apavi. Par maiņas

apavu lietošanu atbildīgs ir klases audzinātājs.

77. Klašu audzinātāji veic izglītojamo instruēšanu par pareizu higiēnas ievērošanu. 78. Skola nodrošina, ka izglītojamie un darbinieki pēc iespējas lieto tikai personīgos

rakstāmpiederumus un mācību līdzekļus. Skolotāji skaidro un iespēju robežās

mazina to nodošanu no vienas personas citai.

79. Iespēju robežās Skola samazina kopīgi lietojamo virsmu un priekšmetu skaitu

(t.sk. skārienjutīgie ekrāni, datori/tastatūras/peles u.c.). Gadījumos, kad to nav

iespējams īstenot, piemēram, datorklases, Skolas koplietojamās telpās u.tml., ēkas

dienas dežurantiem ir pienākums pastiprināti tīrīt un dezinficēt iepriekš minētās

koplietošanas virsmas.

80. Koplietošanas telpas tiek izmantotas tikai izņēmuma gadījumos.

81. Koplietošanas telpās tiek aizliegta izglītojamo pulcēšanās.

82. Koplietošanas telpās tiek nodrošinātas ziepes roku mazgāšanai.

83. Skolā tiek ievēroti spēkā esošas Veselības ministrijas noteiktās epidemioloģiskās

un sanitāri higiēniskās prasības.

**VIII. Distancēšanās pasākumu nodrošināšana.**

84. Skolas darbiniekiem un izglītojamiem redzamās vietās tiek izvietotas skaidri

salasāmas norādes par 2 m distances ievērošanu no citām personām.

85. Izglītojamiem un Skolas darbiniekiem iespēju robežās ir jāievēro spēkā esošie

savstarpējās distancēšanās noteikumi.

86. Izglītojamo pārvietošanās uz noteikto Skolas vietu (klases telpu, ēdnīcu u.tml.)

notiek pa īsāko ceļu.

87. Izglītojamo likumiskajiem pārstāvjiem mācību procesa laikā skolā ieeja tiek

aizliegta, izņemot Skolas lietvedības vai Skolas vadības apmeklētājus.

88. Izglītojamo likumiskiem pārstāvjiem saziņai ar Skolu (klases audzinātāju, mācību

priekšmeta skolotāju, lietvedību u.tml.) izmantot tālruni vai e-pastu.

89. Izglītojamo likumiskie pārstāvji apmeklē Skolas lietvedību un Skolas vadību

ievērojot valstī noteiktās prasības un šos kārtības noteikumus attiecībā uz higiēnas

un dezinfekcijas prasībām publiskās iestādēs.

90. Trešo personu (ārpakalpojumu sniedzēju, pašvaldības darbinieku, saimnieciskā

darba nodrošināšanas personu u.c.) uzturēšanās Skolā iepriekš attālināti jāsaskaņo

ar Skolas direktoru vai vietniekiem. Ierodoties skolā, pie Skolas dežuranta

jāreģistrējas, jālieto sejas aizsargmaska, jāievēro Skolā noteiktie epidemioloģiskie

drošības noteikumi.

91. Skola organizē izglītojamo pieņemšanu un nodošanu likumiskajiem pārstāvjiem

pie Skolas ieejas vai nepieciešamības gadījumā teritorijā, ievērojot iespēju

distancēties.

92. Izglītojamo ieiešana skolā tiek organizēta pa centrālo ieeju.

93. Izglītojamo uzturēšanās kārtību garderobēs uzrauga un nodrošina garderobes

dežurants.

**IX. Noslēguma jautājumi.**

94. Ar kārtību tiek iepazīstināti Skolas darbinieki, izglītojamie un izglītojamo

likumiskie pārstāvji. Iepazīšanos ar kārtību Skolas darbinieki un izglītojamie

apstiprina ar savu personisko parakstu. Tā tiek publicēta skolas mājas lapā.

95. Kārtībā var tikt veikti grozījumi atbilstoši valstī noteiktajam epidemioloģiskajam

stāvoklim.

96. Kārtība tiek saskaņota ar Skolas dibinātāju un ir apstiprināta 2021. gada 25.

augusta Skolas vadības sēdē.